ဂူလိုင်

ဂူလိုင်သည် အင်ဒိုနီးရှားနိုင်ငံ၊ မလေးရှားနိုင်ငံနှင့် စင်ကာပူနိုင်ငံတို့၌ အများအားဖြင့် တွေ့ရသော အမွှေးနံကဲပြီး စပ်သော မဆာလာဟင်း(curry)ကဲ့သို့ ဟင်းရည်များစွာ ပါဝင်သည့် ဟင်းတစ်မျိုးဖြစ်သည်။ ဟင်း၏ အဓိကအမယ်များတွင် များသောအားဖြင့် ကြက်သား၊ ဆိတ်သား၊ အမဲသား၊ သိုးသား၊ ဝမ်းတွင်းသားအမျိုးမျိုး၊ ငါးနှင့် ပင်လယ်စာများ၊ ၎င်းတို့အပြင် ပီလောပီနံရွက်၊ ပိန္နဲသီးနုနှင့် ငှက်ပျောအူကဲ့သို့ အသီးအရွက်များ ပါဝင်ကြသည်။ ဂူလိုင်ကို အင်ဒိုနီးရှားမဆာလာဟင်းဟု ဖော်ပြကြသော်လည်း မလေးရှားနှင့် စင်ကာပူတို့မှလည်း ၎င်းတို့၏ ဒေသအစားအစာများအဖြစ် မှတ်ယူထားကြသည်။ ဂူလိုင်သည် နိုင်ငံတွင်း၌ မဆလာဟင်းများကို ရည်ညွှန်းသော ယေဘုယျအမည်ဖြစ်သော်လည်း အင်ဒိုနီးရှား၊ မလေးရှားနှင့် စင်ကာပူ အစားအစာတို့တွင်လည်း kari (curry) ဟု ခေါ်ဆိုကြသည်။ ကိုးကား ကဏ္ဍ:အင်ဒိုနီးရှား အစားအစာ ကဏ္ဍ:မလေးရှား အစားအစာ